CELEX: 32020D2039
Language: ro
Date: 2020-12-09 00:00:00
Title: Decizia de punere în aplicare (UE) 2020/2039 a Comisiei din 9 decembrie 2020 de acordare a unor derogări anumitor state membre de la aplicarea Regulamentelor de punere în aplicare (UE) 2019/2240 și (UE) 2019/2241 ale Comisiei [notificată cu numărul C(2020) 8602] (Numai textele în limbile croată, daneză, neerlandeză și polonă sunt autentice)

11.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 416/52
               
            
         DECIZIA DE PUNERE ÎN APLICARE (UE) 2020/2039 A COMISIEI
         din 9 decembrie 2020
         de acordare a unor derogări anumitor state membre de la aplicarea Regulamentelor de punere în aplicare (UE) 2019/2240 și (UE) 2019/2241 ale Comisiei
         
            
               [notificată cu numărul C(2020) 8602]
            
         
         (Numai textele în limbile croată, daneză, neerlandeză și polonă sunt autentice)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1700 al Parlamentului European și al Consiliului din 10 octombrie 2019 de stabilire a unui cadru comun pentru statisticile europene referitoare la persoane și gospodării, bazate pe datele la nivel individual colectate din eșantioane, de modificare a Regulamentelor (CE) nr. 808/2004, (CE) nr. 452/2008 și (CE) nr. 1338/2008 ale Parlamentului European și ale Consiliului și de abrogare a Regulamentului (CE) nr. 1177/2003 al Parlamentului European și al Consiliului și a Regulamentului (CE) nr. 577/98 al Consiliului (1), în special articolul 19 alineatul (1),
         întrucât:
         
                     (1)
                  
                  
                     În conformitate cu articolul 19 alineatul (5) din Regulamentul (UE) 2019/1700, Danemarca, Croația, Țările de Jos și Polonia au prezentat cereri de derogare în termen de 3 luni de la data intrării în vigoare a Regulamentelor de punere în aplicare (UE) 2019/2240 (2) și (UE) 2019/2241 (3) ale Comisiei.
                  
               
                     (2)
                  
                  
                     Din informațiile furnizate Comisiei reiese că cererile Danemarcei, Croației, Țărilor de Jos și Poloniei sunt justificate de necesitatea unor adaptări majore ale sistemelor naționale administrative și statistice pentru a se conforma Regulamentelor de punere în aplicare (UE) 2019/2240 și (UE) 2019/2241.
                  
               
                     (3)
                  
                  
                     Prin urmare, Danemarcei, Croației, Țărilor de Jos și Poloniei trebuie să le fie acordate derogările solicitate.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul Comitetului Sistemului Statistic European,
                  
               ADOPTĂ PREZENTA DECIZIE:
         
            Articolul 1
            Statelor membre enumerate în anexă li se acordă derogările de la Regulamentele de punere în aplicare (UE) 2019/2240 și (UE) 2019/2241 care figurează în anexă.
         
         
            Articolul 2
            Prezenta decizie se adresează Regatului Danemarcei, Republicii Croația, Regatului Țărilor de Jos și Republicii Polone.
         
         
            Adoptată la Bruxelles, 9 decembrie 2020.
            
               
                  Pentru Comisie
               
               Paolo GENTILONI
               
                  Membru al Comisiei
               
            
         
         
            (1)  JO L 261 I, 14.10.2019, p. 1.
         
            (2)  Regulamentul de punere în aplicare (UE) 2019/2240 al Comisiei din 16 decembrie 2019 de specificare a aspectelor tehnice ale setului de date, de stabilire a formatelor tehnice pentru transmiterea informațiilor și de specificare a modalităților detaliate și a conținutului rapoartelor de calitate privind organizarea unei anchete prin sondaj în domeniul forței de muncă în conformitate cu Regulamentul (UE) 2019/1700 al Parlamentului European și al Consiliului (JO L 336, 30.12.2019, p. 59).
         
            (3)  Regulamentul de punere în aplicare (UE) 2019/2241 al Comisiei din 16 decembrie 2019 privind descrierea variabilelor și a lungimii, a cerințelor de calitate și a nivelului de detaliu al seriilor de timp pentru transmiterea datelor lunare privind șomajul în temeiul Regulamentului (UE) 2019/1700 al Parlamentului European și al Consiliului (JO L 336, 30.12.2019, p. 125).
      
      
         
            ANEXĂ
            
               Derogări de la Regulamentul de punere în aplicare (UE) 2019/2240
            
            
                        Dispoziții vizate
                     
                     
                        Stat membru
                     
                     
                        Perioada de derogare acordată
                     
                     
                        Domeniul de aplicare al derogării
                     
                  
                        Articolul 3 (Descrierea variabilelor) și anexa I
                     
                     
                        Croația
                     
                     
                        1 an (2021)
                     
                     
                        Transmiterea variabilelor INCGROSS (Remunerația lunară brută pentru locul de muncă principal) și INCGROSS_F (Informații despre remunerația lunară brută pentru locul de muncă principal) ca sumă netă în loc de sumă brută
                     
                  
                        Articolul 3 (Descrierea variabilelor) și anexa I
                     
                     
                        Croația
                     
                     
                        1 an (2021)
                     
                     
                        Transmiterea variabilei HATFIELD (Domeniul celui mai înalt nivel de instruire absolvit) în conformitate cu ISCED-F 2013, cod format din două cifre în locul codului format din trei cifre.
                     
                  
                        Articolul 6 alineatul (2) (Caracteristicile detaliate ale eșantionului)
                     
                     
                        Țările de Jos
                     
                     
                        1 an (2021)
                     
                     
                        Distribuția uniformă a eșantionului:
                        
                                    —
                                 
                                 
                                    Eșantionul național complet al anului de referință nu va fi distribuit în mod uniform între toate trimestrele de referință ale anului.
                                 
                              
                                    —
                                 
                                 
                                    În fiecare trimestru de referință, eșantionul trimestrial complet nu se va distribui uniform între toate săptămânile de referință ale trimestrului.
                                 
                              
                  
                        Articolul 9 alineatul (2) (Standarde comune pentru editare, imputare, ponderare și estimare)
                     
                     
                        Polonia
                     
                     
                        2 ani (2021-2022)
                     
                     
                        Transmiterea variabilei INCGROSS (Remunerația lunară brută pentru locul de muncă principal) fără imputare statistică pentru rata de non-răspuns.
                        Transmiterea datelor corectate cu imputare pentru anii 2021 și 2022 va avea loc împreună cu transmiterea datelor pentru 2023, și anume în martie 2025.
                     
                  
               Derogări de la Regulamentul de punere în aplicare (UE) 2019/2241
            
            
                        Dispoziții vizate
                     
                     
                        Stat membru
                     
                     
                        Perioada de derogare acordată
                     
                     
                        Domeniul de aplicare al derogării
                     
                  
                        Articolul 4 alineatul (1) litera (a) (Termene de transmitere)
                     
                     
                        Danemarca
                     
                     
                        3 ani (2021-2023)
                     
                     
                        Datele lunare privind șomajul pentru luna noiembrie se transmit până la data de 4 ianuarie a anului următor.
                     
                  
                        Articolul 6 alineatul (1) (Surse și metode)
                     
                     
                        Croația
                     
                     
                        1 an (2021)
                     
                     
                        Descrierea surselor și a metodelor utilizate pentru compilarea estimărilor lunare privind șomajul se transmite până la 31 decembrie 2021.